JoBuBi

JoBuBi edo Jóvenes Burukides Bizkainos (Bizkaitar Burukide Gazteak) Ramón Mur kazetariak 1995ean sortutako terminoa da. Ondoren, Ahoztar Zelaietak asko zabaldu zuen kontzeptua, bereziki 2013an Jóvenes Burukides Bizkainos. Clientelismo y «fontanería» en el PNV liburua plazaratu zuenean. JoBuBi hitza darabilte hainbat komunikabidek EAJko buru-belaunaldi berriaren inguruan hitz egiteko: burkide historikoen seme-alabak, Bizkaiko burkide gazteak eta baita BBBko kide batzuk ere dira; beraz, talde heterogeneoa da. 

Mur idazleak JoBuBi taldea Convergencia i Unioren "gazte turkiarren" taldearekin alderatu zuen, Artur Masek eta Jordi Pujolen semea den Oriol Pujolek gidatuta. 2013an Koldo Mediavilla burukideak adierazi zuenez, "Bizkaian EGIn afiliatu ginen gazteetatik sortu ziren JoBuBi; pila bat ginen, mila inguru, hirurehunetatik gora oraindik ere politikan aktibo daude, horietako asko alkateak eta zinegotziak dira, eta beste batzuek jarduera txikiagoa dute".Ahozta Zelaieta: El Pradalismo. El ocaso de los JoBuBi, Txalaparta, 2025, 13.or.

Zelaietaren arabera taldearen buruak Andoni Ortuzar eta Joseba Aurrekoetxea ziren. 2000. urtean JoBuBiek Bizkai Buru Batzar kontrolatzeko borroka irabazia zuten eta Iñigo Urkullu jarri zuten lehendakari izateko hautagai, Xabier Arzalluzen aldekoaren aurka, hau da Roke Retolazaren gainetik. Geroago, Ortuzarrek eta Aurrekoetxeak ere Imanol Pradales bide berean kokatu zuten.El Pradalismo, 14. or. 

2025ean Aitor Esteban zen JoBuBi izenekoetatik geratzen zen bakarra, Andoni Ortuzar eta Iñigo Urkullu lehen lerrotik baztertu ondoren. Hirurek Xabier Arzalluzen eskola zaharra atzean utzi zuten eta euskal nazionalismoa aldatu zuten: defendatzen zuten EAJ pragmatikoa subiranotasunaren aldekoaren gainetik jarri zuten.

 Erreferentziak 

 Kanpo estekak 

Kategoria:EAJren historia